gl en gl lt gl gl gl es en gl es es gl es es gl gl en fr gl gl gl gl gl gl en gl gl en gl en gl en gl gl en gl en gl gl en gl en en en en es es gl gl es gl gl gl es es pt gl es
PRESENTACIÓN DA HOMENAXE AOS ÚLTIMOS 25 ANOS DE AUDIOVISUAL GALEGO | Academia Galega do Audiovisual
O conselleiro de Cultura e Educación presentou hoxe a programación especial ‘CineGalicia 25’, coa que se comparte coa cidadanía a conmemoración do 25º aniversario da estrea das tres primeiras longametraxes galegas, ‘Sempre Xonxa’, ‘Continental’ e ‘Urxa’, no marco do encontro CineGalicia celebrado en Vigo en novembro de 1989.
Para festexar esta efeméride, que –en palabras do conselleiro– sinala o “arranque cara a unha cinematografía galega propia”, Cultura e Educación organiza unha exposición conmemorativa, que será inaugurada o venres 21 e se abrirá ao público desde o sábado 22 de novembro no Museo Centro Gaiás da Cidade da Cultura de Galicia, e un amplo ciclo de proxeccións no Centro Galego de Artes da Imaxe (CGAI) a partir do martes 25, ademais de colaborar coa Academia Galega do Audiovisual e a Televisión de Galicia na realización do documental ‘Cine en Galicia: 25 anos despois’.
A directora da TVG, Rosa Vilas; o director da Axencia Galega das Industrias Culturais (Agadic), Jacobo Sutil; o presidente da Academia Galega do Audiovisual, Antonio Mourelos; a directora de Acción Cultural da Cidade da Cultura de Galicia, María Pereira, e o comisario da exposición, Miguel Anxo Fernández, acompañaron a Vázquez Abad nesta presentación, na que o titular de Cultura e Educación fixo un percorrido polos principais logros neste medio século histórico para o sector audiovisual galego como parte dun proceso de profesionalización e consolidación, no que, así mesmo, resultou fundamental o apoio da Xunta e da televisión autonómica.
Tributo e posta en valor
A través do conxunto de actividades que promove agora a Consellería de Cultura e Educación, réndese tributo aos artífices daquel momento fundacional para o cine galego contemporáneo, ao tempo que se pon en valor o camiño percorrido desde entón. Así, como explicou o conselleiro, a exposición ‘CineGalicia 25’, que poderá verse no Museo Centro Gaias ata o 8 de febreiro de 2015, convida a unha viaxe por esta traxectoria poñendo de relevo o significado do cinema feito en Galicia como “expresión do imaxinario colectivo do país”.
A mostra estrutúrase en seis seccións (‘Cine galego’, ‘…25 pezas máis’, ‘Rodado en Galicia’, ‘Ficcións televisivas’, ‘Cine de papel’ e ‘Entornos’), a través das que se poderán admirar ferramentas de traballo (guións, ‘storyboards’, deseños), materiais promocionais como carteis, ‘press books’ ou fotografías, proxeccións en distintos soportes e formatos, libros, folletos, revistas e mesmo obxectos vinculados a moitos dos filmes. E o caso da bicicleta voadora de ‘Sempre Xonxa’, o neón de ‘Continental’ ou o menhir de ‘Urxa’, entre outras pezas.
Organizada pola Fundación Cidade da Cultura en colaboración coa TVG, o CGAI, a Academia Galega do Audiovisual, o Clúster Audiovisual Galego, a Asociación Galega de Produtoras Independentes (Agapi) e a Asociación de Empresas Galegas do Audiovisual (AEGA), esta exposición complementarase cunha serie de actividades paralelas, entre as que sobresaen os obradoiros para escolares e as visitas guiadas para familias.
Programación do Centro Galego de Artes da Imaxe
En canto á programación do Centro Galego de Artes da Imaxe (CGAI/Filmoteca de Galicia), cuxa inauguración en 1991 sinala tamén un dos grandes momentos do noso cinema, a sala de proxeccións da súa sede da Coruña acollerá do 25 de novembro ao 20 de decembro un total de 34 sesións cinematográficas baixo o título ‘CineGalicia 25. Que é o cine (galego)’.
Co obxectivo de ofrecerlles aos espectadores unha escolma representativa deste período 1989-2014, o CGAI encomendoulle a oito recoñecidos profesionais do sector a selección de 50 títulos atendendo a unha serie de criterios historiográficos e procurando a maior representatividade e diversidade industrial, de xénero, temática e autoral. Este ciclo, que se completa con tres sesións reservadas aos pioneiros (producións previas dos anos setenta e oitenta), ofrecerá unha síntese en imaxes deste cuarto de século a través de curtas, longametraxes, animación e documentais, para o que tamén se contará coa participación nestas sesións de moitos dos directores das fitas que se exhiben.
Memoria dun aniversario histórico
A estas dúas iniciativas sumarase a realización do documental ‘Cine en Galicia: 25 anos despois’, que está a producir a Academia Galega do Audiovisual en colaboración coa Agadic e a TVG. Con Manuel Abad na dirección, Ángel de la Cruz a cargo do guión, Antonio Mourelos na produción executiva e María Liaño na dirección de produción, este proxecto xurde co obxectivo de que a memoria deste vixésimo quinto aniversario perdure no tempo.
O fío condutor da fita é unha conversa entre Xavier Villaverde, director de ‘Continental’; Carlos A. López Piñeiro, codirector de ‘Urxa’ xunto a Alfredo G. Pinal; e Uxía Blanco, actriz principal de ‘Sempre Xonxa’, película dirixida por Chano Piñeiro. A partir deste eixo, recuperaranse fragmentos e secuencias dos tres filmes, que se entrelazarán igualmente cun percorrido por estes 25 anos de cine galego. Contarase para tal fin coas intervencións de destacadas figuras do audiovisual e da cultura galega en xeral, que nos achegarán a súa visión do pasado, presente e futuro cinematográfico de Galicia.
Archivos Elegir el mes septiembre 2022 agosto 2022 julio 2022 junio 2022 mayo 2022 abril 2022 marzo 2022 febrero 2022 enero 2022 diciembre 2021 noviembre 2021 octubre 2021 septiembre 2021 agosto 2021 julio 2021 junio 2021 mayo 2021 abril 2021 marzo 2021 febrero 2021 enero 2021 diciembre 2020 noviembre 2020 octubre 2020 septiembre 2020 agosto 2020 julio 2020 junio 2020 mayo 2020 abril 2020 marzo 2020 febrero 2020 enero 2020 diciembre 2019 noviembre 2019 octubre 2019 septiembre 2019 junio 2019 mayo 2019 abril 2019 marzo 2019 febrero 2019 enero 2019 diciembre 2018 noviembre 2018 octubre 2018 septiembre 2018 agosto 2018 junio 2018 mayo 2018 marzo 2018 febrero 2018 enero 2018 diciembre 2017 noviembre 2017 octubre 2017 junio 2017 marzo 2017 febrero 2017 enero 2017 diciembre 2016 noviembre 2016 octubre 2016 septiembre 2016 julio 2016 junio 2016 mayo 2016 abril 2016 marzo 2016 febrero 2016 enero 2016 diciembre 2015 noviembre 2015 octubre 2015 septiembre 2015 julio 2015 junio 2015 mayo 2015 abril 2015 marzo 2015 febrero 2015 enero 2015 diciembre 2014 noviembre 2014 octubre 2014 septiembre 2014 agosto 2014 julio 2014 junio 2014 mayo 2014 abril 2014 marzo 2014 febrero 2014 enero 2014 diciembre 2013 noviembre 2013 octubre 2013 septiembre 2013 agosto 2013 julio 2013 junio 2013 mayo 2013 abril 2013 febrero 2013 enero 2013 diciembre 2012 noviembre 2012 octubre 2012 septiembre 2012 agosto 2012 julio 2012 junio 2012 mayo 2012 abril 2012 marzo 2012 febrero 2012 enero 2012 diciembre 2011 noviembre 2011 octubre 2011 septiembre 2011 agosto 2011 julio 2011 junio 2011 mayo 2011 abril 2011 marzo 2011 febrero 2011 enero 2011 diciembre 2010 noviembre 2010 octubre 2010 septiembre 2010 agosto 2010 julio 2010 junio 2010 mayo 2010 abril 2010 marzo 2010 febrero 2010 enero 2010 diciembre 2009 noviembre 2009 octubre 2009 septiembre 2009 agosto 2009 julio 2009 junio 2009 mayo 2009 abril 2009 marzo 2009 febrero 2009 enero 2009 diciembre 2008 noviembre 2008 octubre 2008 septiembre 2008 agosto 2008 julio 2008 junio 2008 mayo 2008 abril 2008 marzo 2008 febrero 2008 enero 2008 diciembre 2007 noviembre 2007 octubre 2007 julio 2007 junio 2007 mayo 2007 abril 2007 marzo 2007 febrero 2007 enero 2007 diciembre 2006 noviembre 2006 octubre 2006 septiembre 2006 agosto 2006 junio 2006 marzo 2006 febrero 2006 enero 2006 diciembre 2005 noviembre 2005 octubre 2005 septiembre 2005 julio 2005 junio 2005 mayo 2005 abril 2005 marzo 2005 febrero 2005 enero 2005 diciembre 2004 noviembre 2004 septiembre 2004 julio 2004 junio 2004 mayo 2004 diciembre 2001
Centro Ágora, Lugar da Gramela, 17 15010 A Coruña info@academiagalegadoaudiovisual.gal 981 227 701 / 981 208 393
Horario de atención al público: de lunes a viernes de 9:00 a 16:00
Horario de verano (de junio a septiembre): de lunes a jueves de 9.00 a 15.00h
Página web creada por cleventy.com